**TÁJÉKOZTATÓ VÁLLALKOZÓK SZÁMÁRA**

1. Tájékoztatjuk a Tisztelt Vállalkozókat, hogy az **alábbi tevékenységekkel** kapcsolatban, azok **gyakorlásának feltétele, a nyilvántartásba vétel kezdeményezése** a jegyzőnél (polgármesteri hivatalnál):

**szálláshely-szolgáltatási tevékenység**

**kereskedelmi tevékenységek**

 **telepengedély, illetve a telep létesítésének bejelentése**.

2. **Egyéb szolgáltatás**, mint például ***fodrász-, kozmetikai-, masszázsszalon, szolárium*** üzemeltetésének **nyilvántartásba vétele** *(„engedélyezése”)* **nem tartozik a polgármesteri hivatal hatáskörébe**. Amennyiben azonban ezen szolgáltatások során **termék árusítása** történik, akkor azt - mint kereskedelmi tevékenységet - szükséges a „Bejelentés nem üzletköteles termék forgalmazásáról” űrlap beküldésével bejelenteni a polgármesteri hivatal számára (a [**https://ohp-20.asp.lgov.hu/nyitolap**](https://ohp-20.asp.lgov.hu/nyitolap) portálon), mely alapján a kereskedelmi tevékenység a hatósági nyilvántartásba bejegyzésre kerül.

3. A fenti tevékenységek (egyéb szolgáltatások) esetében is a **helyi iparűzési adókötelezettség** az iparűzési **tevékenység megkezdésének napjával keletkezik**. A bejelentkezési kötelezettséget a tevékenység megkezdésétől számított 15 napon belül kell teljesíteni. A NAV naponta, elektronikus úton megküldi az NAV-hoz érkezett adatokat az adózó székhelye szerinti önkormányzati adóhatóság, valamint azon telephelyei szerinti önkormányzati adóhatóságok részére, amely telephelyeket az adózó a NAV-hoz bejelentette. A NAV adatszolgáltatásban szereplő adózó bejelentkezési, változásbejelentési kötelezettségét a székhelye szerinti és a telephely szerinti önkormányzati adóhatóságnál teljesítettnek kell tekinteni. Ha a telephely bejelentése a NAV felé nem történt meg, akkor az adózót bejelentés terheli. Minden olyan esetben, amikor a NAV önkormányzati adóhatósághoz továbbított adatszolgáltatása nem, vagy nem teljes mértékben váltja ki az adózó bejelentkezési (változásbejelentési) kötelezettsége teljesítését, akkor az adózó bejelentkezési (változásbejelentési) kötelezettségét közvetlenül az önkormányzati adóhatósághoz köteles teljesíteni. A bejelentkezés elektronikusan a [**https://ohp-20.asp.lgov.hu/nyitolap**](https://ohp-20.asp.lgov.hu/nyitolap)portálon keresztül történik.

Az önkormányzati adóhatóság az egyéb szolgáltatások vonatkozásában **kiemelt ellenőrzést kezd** a helyi iparűzési adókötelezettség vizsgálatára.

4. Amennyiben a fentiekkel kapcsolatban további kérdés merülne fel, a polgármesteri hivatal ügyintézői az alábbi elérhetőségeken áll rendelkezésükre:

*szálláshely nyilvántartás:* Németh Loretta igazgatási ügyintéző (tel.: 06/83 500 860, e-mail: nemeth.loretta@hevizph.hu )

*kereskedelmi, ipari telephely nyilvántartás:* Panka-Kovács Melinda hatósági ügyintéző (tel.: 06/830500 818, e-mail: kovacs.melinda@hevizph.hu )

*iparűzési adó:* Németh Hajnalka iparűzési adóügyintéző (tel.: 06/83 500 837, e-mail: nemeth.hajnalka@hevizph.hu )

Hévíz, 2024. július 11.